คือผมเป็นคนที่ไม่มีจอนผมตรงข้างๆจะบางมันขึ้นแต่น้อยกว่าที่อื่นมากเส้นผมก็เล็กกว่าด้วยเป็นมาตั้งแต่กำเนิดอยากทราบว่าเป็นเพราะอะไรแล้วมีวิธีแก้มั้ยครับ
สวัสดีค่ะ อาการผมบาง อาจมีสาเหตุจาก-ผมบางจากกรรมพันธุ์-ผมบางจากฮอร์โมนเพศชาย-โรคทางกายเช่น โรคไทรอยด์มากผิดปกติ โรคแพ้ภูมิตัวเอง (SLE)-มีเชื้อราที่หนังศีรษะ-ภูมิคุ้มกันตัวเองทำลายผม ทำให้ผมร่วง-ยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษ-สระผมบ่อยเกินไปหรือหวีผมแรงเกินไป-ผมที่ถูกดัด ย้อม ทำสีเป็นประจำ-เป็นโรคจิตเวชบางประเภทที่ชอบดึงผมตัวเองโดยแนะนำพบแพทย์ผิวหนังเพื่อตรวจดูลักษณะการผมร่วง ผมบางก่อนว่าเข้าได้กับภาวะใดมากที่สุด การรักษามีตั้งแต่หลีกเลี่ยงสาเหตุถ้าทำได้ และการใช้ยาทาเฉพาะที่หรือยารับประทานเพื่อต้านฮอร์โมนเพศชายการดูแลตัวเองเบื้องต้น ไม่ไปดึงผมบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิด